JUMAL KÕNELEB
Tere jälle!
Ristiusus on vägev see, et see pole religioon, vaid suhe.
Kuna kristluses on küsimus suhtes, siis see pole kohustuslik tegevus.
Selles on valikuvõimalus.
Me võime elada koos Jumalaga,
võime võtta vastu Tema armu ja võime võtta vastu pääste.
Kogu aeg on tegu suhtega.
Ma võin veeta aega Joyga,
võin anda talle oma ajast rohkem või vähem.
Samamoodi on Jumalaga.
Ta annab meile täieliku vabaduse.
Üks naine helistas meile.
Ta oli pisut pingesse läinud,
kui kuulis meid telesaates rääkimas usust.
Ta arvas, et ta peab hambad ristis vaid uskuma.
Ütlen sulle ja kõigile, et sundust pole, aga on võimalus.
Võib uskuda. - See on võimalus.
Tohib uskuda Jumalasse! - Ma võin uskuda.
Tohib olla nii hull, et uskuda.
Täna tahame rääkida suhtest, mis on ikkagi ristiusu tuum.
Meil on võimalus olla Jumalaga suhtes.
Sellel on kolm võtmeteemat ja täna alustame esimesest.
Piiblis on kolm võtit, mis aitavad Jumalale lähemale jõuda
ning aitavad leida lähedase suhte Temaga.
Tahan siinkohal tänada üht meie kooli lapsevanemat,
Kristiina Valot, kes hiljuti pidas suurepärase hommikupalvuse
ja rääkis nendest kolmest võtmest.
Aitäh, Kristiina.
Ütlen seda lausa televisioonis: "Õnnistust, sulle, Kristiina."
Kas ma võin lugeda? - Võid muidugi, lase tulla.
Matteuse evangeelium 7:7-8: "Paluge, ja teile antakse,
otsige, ja te leiate, koputage, ja teile avatakse,
sest iga paluja saab ja otsija leiab ja igale koputajale avatakse!"
Võime paluda ja saada,
otsida ja leida, koputada ja meile avatakse.
Need Jeesuse sõnad on väga julgustavad,
sest Jeesus ütleb siin: "Paluge, siis teile antakse,
otsige, siis te leiate, koputage, siis teile avatakse!"
Joy ütles seda just.
Ma ütlen teist korda ja võiks kolmandatki korda.
Jeesus ei ütle, et paluksime ja võib-olla saaksime,
otsiksime ja ehk kunagi leiame,
koputaksime ja võib-olla kunagi ühel kaunil päeval isegi avatakse.
Ei, Jeesus hoopis julgustab meid: "Palu, siis sa saad, sulle antakse,
otsi, siis sa leiad, koputa ja ma avan sulle!"
Ta jätkab ja lausa rõhutab:
"Iga paluja saab, iga otsija leiab ja igale koputajale avatakse!"
Kuna tegu on suhtega, siis ei käi asjad nii,
et Jumal ilmub ühel päeval sinu ja minu ellu
ja paugupealt on kõik korras, sest Ta on seal.
Igal päeval me saame valida, kas elame Temaga koos või mitte.
Tema ei hülga meid kunagi, kui oleme Ta vastu võtnud,
aga igal päeval on tegu suhtega, milles võime olla ja mida kaitsta.
Harimine kõlab kummaliselt,
aga võime sellest võtta maksimumi või jätta selle unarusse.
Tegu on kogu aeg suhtega.
Selles kirjakohas oli kolm võtit.
Palumine.
Kirjutame need parem üles.
Tahan need kolm võtit üles kirjutada.
Õpetaja sai nüüd hoo sisse! - Ikka.
Väga hästi.
Palumine, otsimine, koputamine.
Soome keel on lõbus.
Või siis "palu, otsi, koputa".
Kirjutasin juba "koputamine".
Üks, kaks, kolm.
Kas on kenasti näha?
Palumine, otsimine, koputamine.
Täna räägime esimesest, kuid neid on kokku kolm.
Jeesus räägib kolmest erinevast asjast,
aga põhimõtteliselt räägivad need kõik Jumala otsimisest
ja Tema poole pöördumisest, aga neil on kõigil oma tähendus.
Palumine, otsimine ja koputamine.
Lisan siia joonisele noolekese.
Kas tohin lugeda, kuidas sama koht on laiendatud piiblitõlkes?
Loe, muidugi.
See on samuti vägev, mis siin on kirja pandud.
Siin on kirjas: "Jätka palumist ja sulle antakse!"
Jätka otsimist ja sa saad leidma, sa leiad kindlasti!
Jätka koputamist ja uks avatakse sulle kindlasti!"
Sest igaüks, -
mitte iga teine või iga kolmas, vaid igaüks, kes jätkuvalt palub,
see saab vastu võtta, igaüks, kes jätkab otsimist, leiab
ja igaühele, kes jätkab koputamist, sellele avatakse kindlasti uks."
Siin räägitakse püsivusest ja järjekindlusest.
Nagu näeme, Jeesus julgustab: "Paluge, siis te saate!
Otsige, otsige, siis te kindlasti leiate!"
Ta tahab meid julgustada, et me ei annaks alla.
Ta jätkab veel.
Võiksime lugeda ka salmid 9-11.
"Kas on teie seas sellist inimest,
kellelt ta poeg palub leiba, ent tema annab talle kivi?
Või kui ta palub kala, ent ta annab talle mao?
Kui nüüd teie, kes olete kurjad, oskate anda häid ande oma lastele,
kui palju enam teie Isa, kes on taevas,
annab head neile, kes teda paluvad!"
Taevaisa ja Jeesus räägivad siin ja Püha Vaim püüab meid veenda.
"Mul on üle mõistuse palju head, mul on tarkust, abi ja kõike anda -
otsige, koputage, paluge ja Mina tahan teile anda!"
Jeesus kinnitab, et Ta on parem kui ükski maapealne isa või ema.
Ta ei anna sulle kivi, kui sa palud leiba,
ega madu, kui sa palud kala.
Ta annab, nagu siin öeldakse - palju enam head, mis Tal on.
Ikka ja jälle rõhutab Jeesus, et me võime paluda. - Just.
Me võime paluda.
Võime vahel tunda hirmu, kas julgeme ja teame, mida paluda.
Võib-olla julgen paluda midagi väikest.
Kui palju võib paluda ja milliseid asju tohib paluda?
Kogu see palumise ja otsimise teema on ebaselge.
Ometi Ta ütleb, et me võime paluda.
1. kiri tessalooniklastele 5:17 ütleb nii: "palvetage lakkamata".
Ta rõhutab, et me paluks, anuks ja palvetaks.
Pole nii, et lihtsalt ootan, et äkki Issand teeb midagi.
Ootan, et võib-olla Ta kunagi otsustab midagi teha.
Ta soovitab meil palvetada,
tuletab meelde, et me anuksime ja õhutab meid tegema eestpalveid.
Kui esitame pensioniametile või Helsingi linnavalitsusele
taotluse saada huviringitoetust, siis see on päris suur töö.
Tuleb esitada taotlus
ja kirjutada üles kogu eelarve ning meie abipalve.
Kas teate, et kirjakohtades, kus räägitakse anumisest,
kasutatakse sama sõna, mis tähendab taotluse esitamist.
Muidugi teab Jumal kõiki meie vajadusi.
Ometi näeme Piiblis kogu aeg, et Jumal soovitab meil paluda
ja anuda, sest nagu ütlesin, siis on tegemist ju suhtega.
Meil juhtub Joyga vahel nii, et Joy mõtleb, nagu naised ikka,
et mees teab, mida naine vajab ja seda polegi vaja välja ütelda.
Jan peaks seda ju teadma. - Kummaline, et sa ei mõista.
Näiteks, kui ta ütleb: "Jälle nii palju musta pesu!"
Siis kuulad ja ehk ohkad ka,
aga jätkad ikka omi tegevusi. - Vahel ei vasta üldse.
Ma ütlen uuesti: "Mul on nii palju pesu pesta ja koristada!"
Härra jätkab aga oma elu elamist.
Ma olen pidanud õppima.
Algul kirjutasin sedeleid,
sest ma ei teadnud, kuidas neid asju sulle ütelda.
Kirjutasin: "Must pesu!" või "Tolmuimemine!"
Olin hämmingus, kui märkasid ning aitasidki mul pesu pesta.
Kui palusin, kas võiksid pesu kuivama riputada,
siis sa olidki kohe nõus.
Otsene suhtlemine.
Küsisin, kas võiksid täna tolmu võtta ning sa olid kohe nõus.
Jumal on samasugune.
Võib-olla arvasid,
et tohid paluda Jumalalt midagi väikest, kui olid tubli,
sest tegelikult Jumalal ei ole meie jaoks aega
ja Talle on tülikas täita meie vajadusi.
Kui sa uurid Piiblit, saad täiesti teise pildi.
Jeesus julgustab kogu aeg: "Paluge, siis teile antakse!"
Johannese evangeeliumis 16:23 alates ütleb Ta:
"Tõesti, tõesti, ma ütlen teile.."
Ja kui Jeesus ütleb: "Tõesti, tõesti", siis tähendab,
et Tal on midagi väga olulist öelda.
Kui Piiblis märkad sõnu "tõesti, tõesti",
tahab Issand suunata su tähelepanu millelegi olulisele oma jutus.
"Päriselt ka! Kuula nüüd tähelepanelikult!"
Me ei ütle: "Tõesti, tõesti!"
Me ütleme: "Päriselt ka!"
Ta ei öelnud nagu muuseas: "Võin mõne su väikse vajaduse täita."
Ta ütles: "Tõesti, tõesti, ma ütlen teile,
mida te iganes palute Isalt, seda ta annab teile minu nimel.
Tänini ei ole te midagi palunud minu nimel.
Paluge, ja te saate, et teie rõõm oleks täielik!"
Meie pilt võib Jumalast olla täiesti teistsugune.
Ta ütleb: "Kuule, tahan täita su vajadused!"
Senini te pole midagi palunud, nüüd lähen ma ära Taevasse.
Kui ma seal olen, ootan, et paluksite Isalt minu nimel
sest kui te nii teete, siis te saate selle!"
Ta ütleb veel: "mida te iganes palute".
Markuse evangeeliumis.
Umbes, et "saate ise otsustada, mida paluda või mida soovite".
Just nii.
Markuse evangeeliumi 10. peatükis on lugu pimedast kerjus Bartimeusest.
Kui Jeesus tuleb sinna, kus on Bartimeus,
hakkab kerjus kisendama: "Jeesus! Jeesus Naatsaretlane!
Jeesus, ole mulle armuline. Taaveti poeg, halasta mu peale!"
Teised püüdsid öelda:
"Ole ometi tasa! Ära tülita Jeesust!"
Ka meie võime nii tunda.
Ära palu sellist asja. - Ära vaeva Jumalat sellega!
Säilita ometi eneseväärikus. Ole tagasihoidlik ja alandlik!
Tahaks küll uut autot, aga mitte praegu veel!
Ta kisendas: "Jeesus Naatsaretlane! Taaveti poeg, halasta mu peale!"
Ta muudkui kisendas.
Jeesus peatus, läks Bartimeuse juurde
ja küsis: "Mida sa tahad, et ma sinule teeksin?"
Muidugi Jeesus teadis, et see mees oli pime.
Ta oleks võinud minna otse,
panna käed peale, tervendada ja liikuda edasi.
Ta küsis: "Mida tahad, et ma sulle teeksin?"
Bartimeusel on võimalus valida.
Ta võiks ütelda, et piisab ka toidust selleks päevaks
või kui saaks olla mõnda aega koos Jeesusega.
Aga Bartimeus ütles: "Rabbuuni, et ma jälle näeksin!"
Ja Jeesus ütles talle: "Mine, sinu usk on su päästnud!"
Ja kohe nägi ta jälle ning läks Jeesusega teele kaasa.
Siin sai Bartimeus paluda, mida ta ise soovis.
Tasub siiralt Piiblit lugeda, sest mõnikord võime hämmastuda.
Minu jaoks on hämmastavad Jeesuse sõnad "mida iganes".
Teises kohas Ta ütleb:
"Kõike, mida te iganes palves palute, seda Ma teen ja annan teile."
Ja veel see kirjakoht, mis lõppeb sõnadega:
"Paluge, ja te saate, et teie rõõm oleks täielik!"
Ei midagi ülivaimulikku:
"Et minu Taevase Isa tahe sünniks, peaks soov ühtima jumaliku plaaniga,
mis on sinu elu jaoks, siis sa võid ehk seda saada."
Ei midagi sellist!
"Palu minult ja ma annan sulle, et su rõõm oleks täielik!"
Jumalast õhkub andmiserõõmu.
Näeme seda Saalomoni puhul juba Vanas Testamendis.
Teises Ajaraamatus 1:7 on imeline kirjakoht.
"Selsamal ööl ilmutas Jumal ennast Saalomonile
ja ütles talle: "Palu, mida ma sulle peaksin andma!"
Mida iganes sa tahad. - Mida tahes. Ma annan selle sulle.
Jumal mõtles, mida ütles.
Seda sama näeme ka Taaveti puhul.
Kui Taavet oli pattu langenud
tuli prohvet Naatan, et tema viga ja pattu paljastada.
Teises Saamueli raamatus 12:7 ütleb ta nii:
"See mees oled sina! Nõnda ütleb Issand, Iisraeli Jumal:
Mina olen sind võidnud Iisraeli kuningaks
ja mina olen sind päästnud Sauli käest.
Mina olen sulle andnud su isanda koja ja su sülle su isanda naised,
ja olen sulle andnud Iisraeli ja Juuda soo.
Ja kui seda on vähe,
siis ma oleksin võinud sulle lisada veel ühte ja teist."
Milline Jumal!
Näeme siin taas Jumala südant.
Ta tahab olla sinu ja minu vajaduste täitja.
Ta oli täitnud Taaveti vajadused ülikülluslikult.
Taavet elas luksuslikku elu ja Jumal ütleb: "kui seda on vähe,
siis oleksin sulle andnud veel rohkem!
Milleks tegid seda rumalat pattu?
Näeme, et see tegi Jumala südamele haiget
ja Tal oli kahju.
Taavetil poleks puudunud midagi.
Jumal ei öelnud:
"Aitab, rohkem sa ei saa midagi! Oled saanud rohkem kui iial keegi."
Vastupidi!
"Oleksin võinud anda sulle palju rohkem!"
Sageli me mõtleme sedasi: "Minu vajadused on täitmata!
Pean ikka veidi petma pensioniameti taotlustes
või jätma tuludeklaratsioonis osa asju näitamata.
Varastan selle pisikese asja,
püüan muul viisil petta või olla ebaaus.
See on ju nii inimlik.
Teeme just sedasi.
Taaveti patt oli muidugi tõsine, aga väiksemates asjades teeme nii.
See tuleb hirmust ja ebakindlusest, et muidu ei tule ju eluga toime.
Muidu käib mu käsi kehvasti ja ega ennegi läinud hästi.
Ma ei tule ju ots otsaga kokku, kui ei koosta neid petuskeeme.
Issand ütleb: "Seda pole vaja!"
Sina ja mina oleme seda õppima pidanud.
Meie sissetulek tuleb ju Taevast, uskuge või ärge uskuge.
See tuleb sealt päev päeva, nädal nädala, aasta aasta järel.
Kogu meie teenistuse tulud tulevad Issandalt.
Kui te vaid teaks, kuidas näeme imesid igas asjas!
Näiteks jälle oleme saanud uusi töötajaid, keda vajasime.
Jälle on sündinud imesid ja nii kõikides asjades.
Me esitame Jumalale taotlusi ja siis võtame Temalt vastu.
Meil on kogu aeg mõni "avaldus" töös.
Täname nende eest Issandat ja siis need asjad sünnivad.
Esitame siis järgmise palveavalduse ning täname selle täitmise eest.
Vägev, kui see jõuab kohale,
et Issand tõesti mõtleb tõsiselt neid sõnu.
Ta tõesti mõtleb, mida ütleb.
Matteuse evangeelium 21:22 ütleb:
"Ja kõike, mida te iganes palves palute uskudes, seda te saate."
Kõike. - See on üle mõistuse!
Jeesus ei ütlegi siin:
"Mõnikord, kui te palute korralikult paastudes
ja õieti palvetades - tõsiselt ja õige suhtumisega,
siis võib-olla te võite ka midagi saada."
Millegipärast mõtleme sageli just nii, ka mina.
Jeesus ei ütle aga sugugi nii.
"Ja kõike, mida te iganes palves palute uskudes, seda te saate."
Kõike, mida te palute.
Johannese evangeelium 14:13: "ja mida te iganes.."
Kõike, mida palute.
"mida te iganes palute minu nimel,
seda ma teen, et Isa saaks kirgastatud Pojas."
See käib nii, et kui palume ja saame Temalt asju,
siis me ei saa tänada kedagi teist ja Tema saab kirgastatud selles.
"Tänu, Issand. Sa tegid imesid minu elus!"
Ma olen saanud imesid näha ilma omapoolsete teeneteta.
Ma lihtsalt palusin.
Johannese evangeelium 15:7:
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Igaüks meist ju tunneb, et need sõnad lõikavad südamesse.
Tekib kohe mõte, kas Ta ikka võib olla nii hea?
Olge nüüd ikka ettevaatlikud, Jan ja Joy!
Issand pole mõni kommiautomaat!
Ta muidugi pole seda.
Siin Ta kasutab ikkagi väga imelisi sõnu.
Loen veel Johannese evangeeliumist 15:16:
"Teie ei ole valinud mind,
vaid mina olen valinud teid ja olen seadnud teid,
et te läheksite ja kannaksite vilja" - Aamen.
Me võime kanda vilja,
kui Tema on meie elus tegev ja ta saab teha imesid.
"ja et teie vili jääks.
Mida te iganes Isalt palute, seda ta annab teile minu nimel."
Neid sõnu on oluline vaadata, kuulata ja rääkida,
sest Piibli sõnul usk tuleb kuulmisest.
Need sõnad venitavad me südant uskuma ja usaldama võtta vastu
imeliselt Taevaisalt rohkem, et suudaksime jälle
minna edasi ja teha uusi asju ning ehitada Tema riiki rohkem.
Esimene võti Jumala imede ja Tema ligiolu enam tundmiseks
ja selles suhtes elamiseks, ongi palumine.
Mõnikord tõesti võime jääda ilma selle tõttu, et me ei palu.
Jakoobuse kiri 4:2 ütleb nii:
"Te himustate, ja teil ei ole; te taplete ja tapate,
ja ei suuda midagi saavutada; te tülitsete ja sõdite.
Teil ei ole, sest te ei palu."
Maailm pole õiglane.
Maailma majandus ei toimi ausate põhimõtete järgi.
Maailmas tuleb sageli ette tülitsemist ja sõdimist,
nagu siin öeldakse.
Inimesed ja firmad võistlevad.
Just rääksime ühe sõbraga sellest,
et ärimaalimas ei vaadata seda, mis on kliendile parim,
vaid seda, mis firmale kasulik, et saada võimalikult palju tulu.
See pole aus mäng.
Tülitsetakse ja võisteldakse, et saada kasvõi veidikenegi.
Jumala riigis ei käi asjad nii.
Jakoobus tahab öelda, et me ei tegutseks nagu maailmas,
vaid paluksime Isalt, kes annab hea meelega.
Kõike seda head, mida keegi meist vajab.
Me oleme Joyga nii isiklikus
kui pereelus ja koolitöös kogenud väga palju imesid.
Issand on andnud meile isegi mitmeid välisreise.
Julge paluda ka nii suuri asju, et Issand aitaks puhkusereisile
või et saaks auto remonditud ja muid selliseid argipäevaasju.
Luban sulle, et Jumal soovib täita ka selliseid vajadusi.
Need võivad tunduda võimatutena.
Just selle pärast Jumal ütlebki:
"Paluge mida iganes soovite ja ma teen seda!"
Meil on vägev Jumal!
Kas see tähendab nüüd seda,
et Issand täidabki nüüd alati kõik meie vajadused?
Mõni võib muidu kergesti mõtelda,
et nüüd ma palun mida iganes ja Jumal täidab kõik mu vajadused.
Ei. Jumal pole päris selline, ka meie täiskasvanud pole ju.
Me ei anna lastele alati kõike, sest see ei tule neile kasuks.
Ma ei anna alati jäätist, kui nad lunivad seda minult.
See pole ju neile kasulik.
Lõpetuseks üks imeline julgustav kirjakoht,
et teaksime, millal saame loota palvevastuse saamist.
Jakoobuse 4:13.
Vabandust, vale kirjakoht.
1. Johannese kiri 5:14:
"Ja see ongi see julgus, mis meil on tema ees,
et kui me midagi tema tahtmist mööda palume,
siis tema kuuleb meid.
Kuna me teame, et ta meid kuuleb,
mida tahes me paluksime, siis teame ka,
et meil on käes need palved, mis me oleme temalt palunud."
Nii et pane tähele, et iga kord kui palud midagi,
mis on kooskõlas Jumala tahtega, kuuleb Ta sind
ja siis võid ka olla kindel, et sa saad selle, mida palusid.
Kui mõtled, mis on Jumala tahe,
siis Piiblit lugedes saad teada, milline on Jumala tahe.
Tema tahe on, et tunneksid end hästi,
Tema tahe on tervendada haigustest ning kanda sinu eest hoolt.
Kui palvetad naabri pääste pärast, siis on see Jumala tahte kohane.
Kui palvetad oma lapse tervenemise pärast,
on see Jumala tahte kohane ja Ta kuuleb seda palvet.
Sa võid välja selgitada, milline on Jumala tahe.
Kui tead, milline on Jumala tahe, võid paluda ja anuda julgesti
ja teada, et Ta kuuleb ning sul on juba see, mida palusid.
See on tore. - Just.
Tänu, Issand, et tõesti oled Jumal, kes soovib, et paluksime Sinult.
Sa oled hea Isa, kes soovib meid aidata.
Issand, tänu, et aitad meid edasi ja juhatad oma tahte tundmises.
Jeesuse nimel, täname, Issand,
sinu õnnistuse eest, mis on meie kõikide eludes!
Jeesuse nimel, aamen.
Jumal on tõesti hea.
Ta on täitnud meie pere vajadused
ja praegu on meie suurim rõõm anda edasi ja olla kanaliteks.
Kui soovid rohkem teada tööst, mida me Joyga teeme
ja lastetööst meie koolis, võid vaadata meie kodulehekülge:
www.kristillinenkoulu.org
Sealt leiad rohkem infot.
Kui soovid toetada seda telekanalit ja "Jumal kõneleb" saate valmimist,
võid helistada numbrile 9001777, mille kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Lisaks, kui soovid õppida Jumalat paremini tundma
ja vajad abivahendeid selleks, siis need raamatud sobivad hästi.
Neid võib tellida TV7 kanali kaudu või otse meilt kodulehe kaudu.
Tüki hind on 6 eurot.
Ole õnnistatud Jeesuse nimel
ja tea, et Jumal soovib täita sinu vajadused. Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin